**11. UTDANNINGSREGLER FOR BRUKSPRØVEDOMMERE**

**Bruksprøvedommerutdannelse**

* NBF rekrutterer, utdanner og uteksaminerer bruksprøvedommere.
* NBF tar initiativ til å arrangere bruksprøvedommerkurs.
* Egnede kandidater anmodes av klubben om å utdanne seg til dommer når de nødvendige kvalifikasjoner er tilstede
* Kandidater sender sin søknad til NBF, sammen med en innstilling/anbefaling fra klubben.
* Klubbens anbefaling bør bygge på at vedkommende har lang erfaring i praktisk arbeide med hund.

Bruksprøvedommerutdannelsen baserer seg på kandidatens praktiske erfaring med hund etter følgende kriterier:

* Praktisk erfaring (resultat) fra rundering etter NKK`s regler for Brukshundprøver: dømmer rundering, spor, rapport, feltsøk og lydighet
* Praktisk erfaring (resultat) fra spor etter NKK`s regler for Brukshundprøver: dømmer spor, rapport, feltsøk og lydighet

**Inntakskriterier**

Kandidaten skal ha praktisert med egen hund etter følgende kriterier:

* Opprykk til klasse A etter NKK`s regler for brukshundprøver i spor og/ eller rundering.

**Målsetning**

Offisiell status som bruksprøvedommer spor /rundering og dommer for NKK`s brukshundkåring.

**Utdannelsens innhold**

* Teoretisk kurs med avsluttende prøve.
* Praktisk bedømmelse /elevarbeid
* Aspirantarbeid for angitt antall hunder (se nedenfor) – bestått /ikke bestått.

**Utdannelsens gjennomføring**

* Kurset gjennomføres over 42 timer
* Kurset bør gjennomføres f.eks enten som 2 langhelger (torsdag – søndag), eller over en periode på 6 dager (ukeskurs)

**Kursets innhold**

* Dommerens etiske regler; definisjoner av rolle og oppgaver
* NKK / NBF som organisasjoner
* Regler for Brukshundprøver :NKK`s fellesbestemmelser, øvelser, kommentarer til NKK`s fellesbestemmleser
* Utfylling av dommerskjema og resultatlister
* Regler for Kåringsprøver
* Praktisk bedømmelse /elevarbeid
* Dommeren som veileder for dommeraspirant

**Aspirantarbeid**

Dommeraspiranten skal avlegge følgende aspirantarbeid:

**15 hunder i lydighetsdelen med følgende fordeling:**

* 5 hunder i klasse A
* 5 hunder i klasse C
* 5 hunder i klasse D

**15 hunder i rundering med følgende fordeling:**

* 5 hunder i klasse A
* 10 hunder i klasse B og/eller klasse C

**15 hunder i sporoppsøk med følgende fordeling:**

* 5 hunder i klasse A
* 10 hunder i klasse B og /eller klasse C

**10 hunder i feltsøk med følgende fordeling:**

* 5 hunder i klasse A
* 5 hunder i klasse B og /eller klasse C

Der hvor det er praktisk mulig skal det utføres aspirantarbeid også for Rapportgruppen.

* Aspirantarbeidet skal utføres for min 3 forskjellige dommere
* Aspirantarbeidet skal være avsluttet innen 2 år.
* Aspirantens arbeid skal forelegges dommeren ( e ), til begrunnet innstilling om godkjennelse eller ikke av arbeidet.
* Aspirantarbeidet skal utføres selvstendig, med skrevet kritikk av hver enkelt hund på godkjente skjemaer som utleveres aspiranten fra prøvens sekretariat.
* Aspiranten skal ikke konferere med noen under bedømmelsen. Aspiranten noterer sin bedømmelse, og foreviser denne til dommeren, før dommeren offentliggjør sin bedømmelse av momentet.
* Etter avsluttet bedømmelse kvitterer dommeren på utdanningskortet. Aspirantens arbeid leveres til sekretariatet i en gjenklebet konvolutt. Prøvens ledelse videresender den forseglede konvolutten til NKK.

**Hvor mange aspiranter kan en dommer ha med på stevne?**

* Spor/rundering/rapport/feltsøk: inntil 2 aspiranter
* Lydighet: 1

Spordommere blir automatisk oppgradert til spor/runderingsdommer når kravene med egen hund er oppnådd og aspirantarbeid for rundering er gjennomført og bestått.

Aspiranten må selv ta initiativ til aspirantarbeid for oppgitt antall hunder.

**Godkjenning forutsetter:**

* Kandidaten må ha bestått den teoretiske prøven. Kandidaten kan, dersom teoretisk prøve ikke bestås, gis anledning til å avlegge inntil to nye prøver.
* Aspiranten må ha fullført aspirantarbeidet etter forannevnte regler.
* Ved godkjent aspirantarbeid etter forannevnte antall hunder/fordeling sender aspiranten sitt kvitterte utdanningskort inn til NKK v/ adm.
* NKK v/ adm sender aspirantens utdanningskort til NBF v/ Fagkomiteen for Bruks.
* NBF v/Fagkomiteen for Bruks innstiller aspiranten til NKK`s Hovedstyre for autorisasjon.

**Autorisering av bruksprøvedommere**

NKK`s hovedstyre godkjenner bruksprøvedommere etter innstilling fra NBF v/Fagkomiteen for Bruks, i henhold til disse regler.